שיחה:מוחמד ברכה

message: הסרתי את המשפט:
replies: text: "כמו כן היה מהנאבקים הגדולים בכנסת להקמת בית חולים באשדוד"
משום שחיפוש בגוגל לא מראה שום אזכור חדשותי, ופרוטוקול הוועדה מראה כי ישב בוועדה אך לא ממש השתתף בדיון. יוסאריאן • שיחה 10:54, 10 בפברואר 2009 (IST)

message: זהו לא תפקידו של כרמל שאמה?
replies: text: הוא אכן כבר לא. למרות שיש יותר מסגן אחד, מוחמד ברכה היה סגן היו"ר בכנסת ה-16 וה-17. http://www.knesset.gov.il/mk/heb/mk.asp?mk_individual_id_t=197 . אדם אדום - ادام ادوم 23:35, 29 באפריל 2010 (IDT)
replies: text: :מדובר על תפקידים בולטים בעבר, ראו למשל באהוד ברק. תומר א. - שיחה - משנה ויקיפדית  00:30, 30 באפריל 2010 (IDT)
thread_title:  הוא סגן יו"ר הכנסת? 

message: מתנהל כעת דיון זוטא על הפסוקית 'בדומה לחברי-כנסת ערבים אחרים,'. לדעתי זהו משפט לא אנציקלופדי. קודם כל, לא ניתן לדעתי לבסס אותו על ידי מקורות והוא נתון להטייה סטטיסטית (אזכורים רבים בתקשורת). כמו כן ביקורת כזו מופנית תדיר גם כלפי חברי כנסת שאינם ערבים (שוב, על פניו - מספיק בשביל להטיל סימן שאלה על הפסוקית). גם כלפי חברי כנסת דתיים מוטלות האשמות על רצון כביכול להפוך את המדינה למדינת הלכה. בקיצור ולעניין - מציע להסיר. גחנמת - שיחה 21:51, 27 ביולי 2010 (IDT)
replies: text: מה קורה? גילגמש הבטיח להגיב ולא מגיב. המשפט הזה ביחד עם ה"דרוש מקור" מציג את ויקיפדיה באופן מגוחך.
אם התומכים בהשארת המשפט לא יגיבו בקרוב אני סבור שיש להסיר את המשפט.
thread_title:  בדומה ל... 

message: בעריכה זו השמטתי ביקורת כללית של "הציבור היהודי" על ברכה, מהטעם שעל כל חבר כנסת יש ביקורת מצד ציבור כלשהוא. עוד השמטתי ביקורת של הימין על נאום שלו, מכיוון שלא הובהר כלל מי העביר את הביקורת, ומה מידת "בולטותה", או חשיבות המבקר, ומכיוון שלא נמצאו לכל הביקורות האלה ובכלל לדיון בין המבקרים למצדיקים סימוכין, ובכל מקרה הדיון "מעל ראשו" של ברכה היה נרחב מדי לטעמי. בהינתן מקורות מתאימים, ראוי להשיב חלק מהדברים, אולי בתוך פרק "ביקורת", באם יש משהו נרחב ורציני עליו אישית. יוסאריאן • שיחה 23:01, 22 בפברואר 2011 (IST)
thread_title:  השמטת ביקורת 

message: בפסקה הזו מופיעים ציטוטים של ברכה לגבי אינתיפאדת אל אקצא, משתפי פעולה, וחטיפת החיילים בהר דוב.
המקור שצוטט הוא אותו מאמר מאתר תכלת שצוטט בפסקה הקודמת, אולם הוא לא מכיל אף-אחד מהציטוטים מהפסקה השנייה, לכן החלפתי אותו בתבנית ""
188.120.136.150 21:13, 15 בדצמבר 2012 (IST)
replies: text: איך אתה דורש מקור כאשר המקור מצויין במפורש? לשיטתך, יש להוסיף הערה בדבר הציטוטים החסרים.--כ.אלון - שיחה 21:23, 15 בדצמבר 2012 (IST)
מסכים. אינני מכיר את עמדותיו המדיניות של ברכה, אך הפסקה הזאת קיצונית להחריד. ייתכן ואלו באמת עמדותיו המדיניות, אך אנא הביאו מקור אמין. המקור באתר תכלת בפני עצמו מפוקפק, וכשרואים על מה הכותב מבסס את דבריו (המקור של המקור) מדובר ב"אתר האינטרנט של ידיעות אחרונות, 4 בנובמבר, 2000" או לחילופין "גידי וייץ, "אני לא פוליטיקאי, אני מהפכן", כל העיר, 5 באוקטובר, 2001", כאשר הטקסט השני לא ניתן למצוא באינטרנט ולא בספריה של אוניברסיטת תל אביב והאמת שתמוהה קצת שהביסוס לדעות כל כך קיצוניות זה כתבה שהתפרסמה לפני יותר מעשר שנים במקומון ירושלמי. הוא פוליטיקאי ישראלי - לא חסרות לו הופעות בתקשורת. באם אלה באמת דעותיו, אנא הביאו מקור ברור. מחקתי את הפסקה.Yotamh - שיחה 10:54, 20 בדצמבר 2012 (IST)

text: הצגת את עמדתך ופתחת דיון. כל עוד יש מתנגדים ועד להכרעה בדיון - יש לשמור על הגרסה היציבה (כלומר הקודמת). תודה. Dvh - שיחה 11:00, 20 בדצמבר 2012 (IST)
replies: text: :הגרסה הנוכחית טוענת באופן רשמי תחת "עמדותיו המדיניות" של חבר כנסת ומנהיג מפלגה שהוא תומך בחטיפה ורצח של חיילים ואזרחים ישראלים. היא עושה את זה ללא מקור. סליחה, היא מביאה בתור מקור מאמר באתר ימין לאומני, אשר הוא בתורו כותב דברים ללא מקור. סליחה, הוא נותן בתור מקור כתבה שהתפרסמה במקומון לפני יותר מעשר שנים ואף אחד לא יכול למצוא אותה.

text: :אינני מכיר את נהלי ויקפדיה - אבל העובדה שמשהו נכתב באינטרנט ודאי אינו מספיק בשביל להיות גושפנקא. הציטוט אשר נכתב כאן אינו נכון.  ומילא זה, אבל עכשיו מדובר בתקופת בחירות וזה עושה נזק לברכה ולויקיפדיה. אם מישהו רוצה לתאר את עמדותיו המדיניות, ראוי שישתמש בדברים שהוא אמר, ולא בדברים שאחרים טוענים שהוא אמר ללא כיסוי. בכל אופן, גרסה יציבה או לא גרסה יציבה, חובת ההוכחה לא צריכה להיות עלי, אלא על מי שרוצה לטעון שחבר כנסת ישראלי קורא לערבים לבצע אינתיפאדה. חשוב להוריד את הפיסקה הזאת בהקדם ואחרי זה לתקן בהתאם לעמדותיו המדיניות. Yotamh - שיחה 00:18, 21 בדצמבר 2012 (IST)
thread_title:  "עמדותיו המדיניות" - פסקה שנייה